Diari Oficial de la Generalitat Valenciana


Sumari del DOGV 2041, del 08-06-1993 (1993/828242)

ORDRE de 26 de maig de 1993, de la Conselleria de Cultura, Educació i Ciència, per la qual es convoca un concurs de projectes de transició que actuen en el camp de la formació i la preparació dels joves estudiants per a la vida professional i adulta.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/26/(2)/dof/vci/html**

### Dades del document

Número de DOGV
:   2041

Data del DOGV
:   08-06-1993

Secció del DOGV
:   DISPOSICIONS GENERALS

Número del document
:   1993/828242


Data del document
:   26-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de maig de 1993, de la Conselleria de Cultura, Educació i Ciència, per la qual es convoca un concurs de projectes de transició que actuen en el camp de la formació i la preparació dels joves estudiants per a la vida professional i adulta.  
En el preàmbul de la Llei Orgànica 1/1990, de 3 d'octubre, d'Ordenació General del Sistema Educatiu, s'assenyala que «Al llarg de l?educació bàsica... els joves espanyols, sense discriminació de sexe, desenrotllaran una autonomia personal que els permetrà operar en el seu propi medi, adquiriran els aprenentatges de caràcter bàsic i es Prepararan per incorporar-se a la vida activa».  
Igualment, i ja en l'articulat, s'estableix com una de les finalitats de l?ensenyament mitjà obligatori la de «transmetre a tot l'alumnat els elements bàsics de la cultura... i que es preparen per a la incorporació a la vida activa»; posteriorment, s'assenyala que «la formació professional específica facilitarà la incorporació dels joves a la vida activa».  
Totes aquestes afirmacions són el reconeixement de la gran importància i la progressiva complexitat que, per a la joventut, suposa i significarà en el futur el procés de transició a la vida activa.  
Conscients de tot això, aquesta conselleria ha realitzat, en els últims cursos, experiències que, partint d'una formació integral dels joves, pretenen facilitar la inserció d'aquests en el món social i laboral.  
Aquestes experiències s'han concretat, d'una banda, en campanyes i concursos públics per a premiar projectes relacionats amb el trànsit dels joves a la vida activa i, de l'altra, en les pràctiques formatives en alternança. Aquestes últimes, que s'han manifestat com un mecanisme molt eficaç d'afavoriment de la transició, es beneficien de l?existència d'una sèrie de projectes complementaris que serviran de reforçament mutu en la consecució de l?objectiu comú, que és facilitar la transició dels joves a la vida adulta i activa.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Convocar un concurs de projectes de transició que actuen en el camp de la formació i la preparació dels joves per a la vida professional i adulta, que es desenvoluparà segons les distintes modalitats que figuren en la base tercera de l'annex I d'aquesta ordre, per a centres públics de nivells no universitaris dependents de la Conselleria de Cultura, Educació i Ciència de la Comunitat Valenciana.  
Segon  
Aprovar les bases que regiran aquest concurs, les quals s'inclouen a l'annex I d'aquesta ordre.  
Tercer  
L?import global màxim destinat a les ajudes econòmiques a què fa referència aquesta ordre seran: del capítol II, servei 0.5 línia 422.20: 6.621-781 QQO, i del servei 0.6, línia 422.30: 9.000.000 PTA; de l'actual exercici econòmic.  
DISPOSICIONS FINALS  
Primera  
Es delega en el Director General d'Ordenació i Innovació Educativa la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Tota alteració de les condicions tingudes en compte per a la concessió de l'ajuda, i en lot cas, l'obtenció d'altres ajudes per a la mateixa finalitat, podrà produir la modificació de la resolució de la concessió.  
Tercera  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 26 de maig de 1993  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases comunes del concurs de projectes de transició  
Primera  
L'objectiu d'aquest concurs és ajudar en la implantació i el desplegament de projectes que faciliten la inserció social i professional dels joves estudiants, i ajudar aquelles experiències de transició a la vida activa, relacionades amb l?entorn econòmic i social, que fomenten la creativitat o incloguen elements innovadors.  
Segona  
Podran acollir-se a les ajudes centres públics de nivell no universitari dependents de la Conselleria de Cultura, Educació i Ciència de la Comunitat Valenciana.  
Tercera  
S'estableixen les modalitats següents:  
a) Projectes d'iniciació professional.  
b) Projectes de creació de mini-empreses.  
c) Projectes d'itineraris de transició.  
Quarta  
Els projectes han de ser originals i no haver estat premiats en concursos anteriors. No obstant això, podran premiar-se continuacions o aprofundiments, sempre que incorporen elements innovadors i, mitjançant una memòria valorada, es justifique la seua continuació.  
Cinquena  
Els sol·licitants que opten al concurs hauran de presentar una instància, d'acord amb el model de l'annex II, adreçada a la Direcció General d'Ordenació i Innovació Educativa de la Conselleria de Cultura, Educació i Ciència, av. Campanar, 32, 46661 de València, a través de les direccions territorials de Cultura i Educació, els centres d'informació de l?Oficina d'Informació, Iniciatives i Reclamacions de la Generalitat Valenciana, o mitjançant qualsevol de les formes establertes en l'article 38.4 de la Llei de règim jurídic de les administracions publiques i de procediment administratiu comú.  
Sisena  
A les instàncies s'adjuntarà  
1. Original i còpia del projecte, en la qual s'inclourà una memòria econòmica.  
2. Certificat de l'acord del consell escolar del centre en què s'aprova el projecte i se n'autoritza la realització.  
Setena  
El termini de presentació de les sol·licituds acompanyades del projecte i restant documentació finalitzarà als 30 dies naturals comptadors a partir de l'endemà de la publicació d'aquesta ordre en el DOGV.  
Vuitena  
La valoració dels projectes, la farà una comissió integrada per:  
- El Cap de l?Area de Formació Professional, que hi farà de president.  
- El Cap de la Secció d'Iniciació Professional,  
- Un/a representant de la Secció d'Ensenyaments Técnico-professionals de l'Area de Formació Professional, nomenat/ada pel director general,  
- Un/a representant de la Inspecció Educativa, nomenat/ada pel secretari general,  
- Un/a representant de l?Institut Valencià de la Joventut, nomenat/ada pel director general,  
- Un/a representant de l?Institut Valencià de la Dona, nomenat/ada per la directora,  
- Un/a representant de l?Institut de la Mitjana i Petita Indústria Valenciana (IMPIVA), nomenat/ada pel president,  
- Un/a representant de la Direcció General de Formació i Inserció Professional, nomenat/ada pel director general,  
- Un/a representant de la Cambra Oficial de Comerç, Indústria i Navegació de València, nomenat/da pel president,  
- Un/a representant de la Federació Valenciana de Municipis i Províncies, nomenat/ada pel president,  
- Un/a tècnic/a del Programa Transició, amb ven però sense vot, que hi farà de secretari/ària.  
Novena  
Una vegada valorats els projectes, s'elevarà la proposta dels seleccionats al Director General d'Ordenació i Innovació Educativa, el qual, per delegació del conseller, resoldrà el concurs.  
Deu  
Aquesta resolució es notificarà a les persones interessades, indicant-hi les subvencions que corresponen a cadascun dels projectes seleccionats.  
Onze  
Els beneficiaris de les ajudes quedaran obligats a:  
1. Posar en marxa el projecte en començar el curs escolar 93/94.  
2. Comunicar les incidències que es produesquen en el desplegament del projecte.  
3. Presentar una memòria en acabar el projecte, o en tot cas abans del dia 15 de juliol de 1994, en la qual s'inclourà :  
a) Memòria de les activitats realitzades i avaluació.  
b) Justificació de les despeses d'acord amb l?Ordre de 2 de maig de 1991 d'aquesta conselleria, per la qual es regula i es desenvolupa la gestió econòmica dels centres docents públics no universitaris de la Comunitat Valenciana (DOGV núm. 1582) i l?Ordre de 19 de febrer de 1993, que modifica parcialment aquella.  
c) Una valoració del projecte per part del consell escolar.  
Dotze  
L'incompliment de qualsevol de les obligacions anteriors comportarà la pèrdua de la subvenció i, per tant, la devolució de les quantitats rebudes fins aquell moment.  
Tretze  
En cas que algunes de les persones que formen part de l?equip que presenta el projecte, en començar el curs, no pertanyessen al centre, podran ser substituïdes per unes altres després que s'haja comunicat prèviament al Director General d'Ordenació i Innovació Educativa.  
Catorze  
La Inspecció Educativa i, si escau, l?Area de Formació Professional de la Direcció General d'Ordenació i Innovació Educativa, farà el seguiment, l?orientació i l'avaluació del desenvolupament dels projectes seleccionats.  
Quinze  
Els projectes que no resulten seleccionats disposaran de 3 mesos, a partir de la resolució, per a ser retirats de la Direcció General d'Ordenació i Innovació Educativa.  
Bases específiques per a la modalitat de Projectes d'Iniciació Professional (PIP)  
(Per a centres públics de formació professional i escoles d'Arts Aplicades i Oficis Artístics dependents de la Conselleria de Cultura, Educació i Ciència de la Comunitat Valenciana).  
A. Finalitat de les ajudes:  
Finançar, totalment o parcial, els projectes que, partint d'un coneixement i estudi de la realitat sòcio-econòmica, faciliten la inserció professional dels estudiants mitjançant relacions de col·laboració que s'establiran amb les empreses, especialment les de l?entorn; que afavoresquen la seua autonomia, els instruesquen en les tècniques d'autoocupació i que, en general, adeqüen la pràctica educativa a les noves exigències tècniques i d'organització del treball.  
B. Sol·licitants i requisits:  
Podran sol·licitar aquestes ajudes, els centres públics de Formació Professional i les escoles d'Arts Aplicades i Oficis Artístics dependents de la Conselleria de Cultura, Educació i Ciència de la Comunitat Valenciana.  
C. Valoració:  
Es tindran en compte els apartats següents, avaluats d'acord amb la valoració que s'hi específica:  
1. Descripció i anàlisi de l?entorn sócio-econòmic: 3 punts  
2. Objectius: 3 punts  
3. Coordinació amb la resta d'activitats del centre: 4 punts  
4. Grau d'implicació d'altres organismes o institucions: 2 punts  
5. Creativitat: 2 punts  
6. Adequació al nivell educatiu: 3 punts  
7. Implicació d'empreses amb el projecte: 3 punts  
Total màxim: 20 punts  
D. Quantia de les ajudes:  
S'estableix com a quantia màxima d'ajuda per projecte la quantitat de 400.000 PTA.  
Bases específiques per a la modalitat de projectes de creació de mini-empreses  
(Per a centres públics de nivell no universitari dependents de la Conselleria de Cultura, Educació i Ciència de la Comunitat Valenciana).  
A. Finalitat de les ajudes:  
Finançar, totalment o parcial, les activitats l?objectiu de les quals és el desenrotllament d'una mini-empresa escolar.  
B. Sol·licitants i requisits:  
Podran sol·licitar aquestes ajudes els centres educatius públics no universitaris dependents de la Conselleria de Cultura, Educació i Ciència de la Comunitat Valenciana, per als nivells de Formació Professional, mòduls professionals, Ensenyament Secundari Obligatori, segona etapa d'EGB, BUP, COU i EPA.  
C. Valoració:  
Es tindran en compte els apartats següents, avaluats d'acord amb la valoració que s'hi específica:  
1. Descripció i anàlisi de l?entorn: 3 punts  
2. Objectius : 3 punts  
3. Coordinació amb la resta d'activitats del centre: 3 punts  
4. Tipus de miniempresa (fórmula jurídica, producte o servei, raons de l?elecció, estudi econòmic, etc.): 3 punts  
5. Creativitat: 2 punts  
6. Adequació al nivell educatiu: 3 punts  
7. Grau d'implicació d'empreses tutores, tant públiques com privades: 3 punts  
Total màxim: 20 punts  
D. Quantia de les ajudes:  
S'estableix com a quantia màxima d'ajuda per projecte seleccionat la quantitat de 150.000 PTA. En el cas que el mateix centre presente més d'un projecte de mini-empresa escolar, la quantia màxima a rebre no serà més de 400.000 PTA.  
Bases específiques per a la modalitat de projectes d'itineraris de transició  
(Per a centres educatius públics de nivells no universitaris dependents de la Conselleria de Cultura, Educació i Ciència de la Comunitat Valenciana)  
A. Finalitat de la subvenció:  
Finançar, totalment o parcial, l?elaboració d'itineraris de transició, com són aquells sistemes d'informació, orientació i formació que d'una a estan adreçats a facilitar la incorporació a la vida activa des del món educatiu.  
B. Sol·licitants i requisits:  
Podran sol·licitar aquesta ajuda els centres públics de nivell no universitari dependents de la Conselleria de Cultura, Educació i Ciència de la Comunitat Valenciana, on es realitzen activitats d'orientació professional.  
C. Valoració:  
Es tindran en compte els apartats següents, avaluats d'acord amb la valoració que s'hi específica:  
1. Descripció detallada de l?entorn: 3 punts  
2. Justificació i objectius de l'activitat elegida: 3 punts  
3. Pla d'actuacions (temporalització, pressupost, etc.): 3 punts  
4. Grau d'implicació d'organismes i institucions: 3 punts  
5. Creativitat: 2 punts  
6. Adequació al nivell educatiu : 3 punts  
7. Nivell d'integració de les accions de: informació, orientació i formació: 3 punts  
Total màxim punts: 20 punts  
D. Quantia de les ajudes:  
S'estableix com a quantia màxima d'ajuda per projecte la quantitat de 200.000 PTA.  
ANNEX II  
Model de sol·licitud d'ajuda per a projectes de transició  
Nom..., com a director/a del centre..., codi..., localitat ..., província...  
EXPOSE:  
Que, una vegada convocat el concurs públic de projectes de transició per ordre de la Conselleria de Cultura, Educació i Ciència de 26 de maig de 1993, hi concurse amb aquest projecte, coordinat pel professorat que presta els seus serveis al  
centre, per optar a la modalitat de:   
Que, amb aquesta finalitat, adjunte la documentació següent:  
1. Original i còpia del projecte.  
2. Certificat de l'acord del Consell Escolar pel qual s'aprova el projecte i s'autoritza la seua realització.  
Per tot això, sol·licite participar en l?esmentat concurs i accepte les bases que s'especifiquen en l?ordre.  
Signatura:   
 , de de 1993  
DIRECCIO GENERAL D'ORDENACIO I INNOVACIO EDUCATIVA  
CONSELLERIA DE CULTURA, EDUCACIO I CIENCIA. VALENCIA.


Còpia Permalink ELI